ตูร์เดอฟร็องส์
ตูร์เดอฟร็องส์ ( หมายถึง การท่องฝรั่งเศส) หรือบางครั้งเรียกว่า ลากร็องด์บุกล์ () และ เลอตูร์ () เป็นการแข่งขันจักรยานทางไกลรอบประเทศฝรั่งเศส ซึ่งจัดขึ้นเป็นเวลา 3 สัปดาห์ในช่วงเดือนกรกฎาคมของทุกปี เริ่มจัดขึ้นตั้งแต่ ค.ศ. 1903 จนถึงปัจจุบัน (เว้นการจัดแข่งขันในช่วงสงครามโลกครั้งที่หนึ่งและสอง)
ทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน
ทอมัส แฟร์แฟกซ์เกิดที่เดนตันฮอลล์ใกล้โอตลีย์ในยอร์กเชอร์ เมื่อวันที่ 17 มกราคม ค.ศ. 1612 เป็นลูกคนโตของเฟอร์ดิแนนโด แฟร์แฟกซ์ ลอร์ดแฟร์แฟกซ์ที่ 2 แห่งแคเมอรอน แฟร์แฟกซ์ได้รับการศึกษาที่วิทยาลัยเซนต์จอห์น (เคมบริดจ์) ระหว่างปี ค.ศ. 1626 ถึงปี ค.ศ. 1629 หลังจากนั้นก็เดินทางไปเนเธอร์แลนด์ไปเป็นอาสาสมัครในกองทัพอังกฤษในกลุ่มประเทศแผ่นดินต่ำภายใต้การนำของลอร์ดฮอริซ เวียร์ (Horace Vere) ในปี ค.ศ. 1637 แฟร์แฟกซ์ก็แต่งงานกับแอนน์ ดี เวียร์ ลูกสาวของฮอริซ